open-index/open-wikipedia-markdown huggingface dataset:
Celine

**Celine** og **Seline** er opphavleg franske kvinnenamn med skrivemåten **Céline**. Andre skrivemåtar er Celina og Selina.

Namna kan stamma frå det latinske *Caelina*, ei hokjønnsform av slektsnamnet *Caelinus*, ein variant av *Caelius* som kjem frå *caelum*, 'himmel'. Celine kan òg ha oppstått som ei kortform av Marceline.

Celine har norsk namnedag den 21. februar.

## Kjende namneberarar
*Céline Bonnier (f. 1965), kanadisk skodespelar
*Céline Dion (f. 1968), kanadisk songar
*Celina Midelfart (f. 1973), norsk forretningskvinne
*Celine Brun-Lie (f. 1988), norsk langrennsløpar

### Etternamn
*Louis-Ferdinand Céline, løyndenamn for forfattaren Louis-Ferdinand Destouches (1894-1961)
Voll i Rennebu

**Voll** er ei grend i Rennebu kommune. Ho ligg i Orkdalen og Riksveg 700 går forbi grenda. Rennebu kyrkje ligg på Voll.
Rennebu kyrkje

**Rennebu kyrkje** er ei raudmåla, Y-forma kyrkje i Rennebu kommune. Ho er den eldste av i alt fem Y-forma kyrkjer i Noreg. Ho er bygd i 1669 og ligg ved grenda Voll langs Riksveg 700.

## Bakgrunnsstoff
* 
* 
*
Wolfgang Loitzl

**Wolfgang Loitzl** () er ein skihoppar frå Austerrike. Han representerer skiklubben WSC Bad Mitterndorf og hoppar med ski frå Fluege.de. Han debuterte i verdscupen 6. januar 1997 i Bischofshofen. Han vart verdsmeister i normalbakke under Ski-VM 2009. 
## Meritt
Wolfgang Loitzl har ti medaljar fra internasjonale meisterskap. Av desse har ni vore i laghopp: 

* Under Ski-VM 2001 i Lahtis var han med på å ta medaljar i begge lagkonkurransane (gull i normalbakken og bronse i storbakken). 

* Under VM i skiflyging 2004 i Planica var han med da Austerrike tok bronsemedaljene lagkonkurransen.

* Under Ski-VM 2005 i Oberstdorf var han med på å forsvare laggullet frå normalbakken. Laget tok og gull i stor bakke.

* Under Ski-VM 2007 i Sapporo var han med på å forsvare laggullet i stor bakke.

* Under Ski-VM 2009 i Liberec tok han gull i normalbakke. Han var og med på laget frå Austerrike som vann lagtevlinga.

* Under Ski-VM 2013 i Val di Fiemme var han med på å forsvare laggullet i stor bakke.

* Under Vinter-OL 2010 vann han gull for Austerrike i lagtevlinga.

* Under VM i skiflyging 2004 vann han bronsemedalje i lagtevlinga.

* Under VM i skiflyging 2010 i Planica var han med på laget som forsvarte Austerrike sit gull i lagkonkurransen.

Loitzl vann Hoppveka 2008/09.
Rognsvågen

**Rognsvågen** er ein våg på nordaustsida av Fedje. Bruka som ligg på austsida av vågen er ein del av matrikkelgarden som har fått namn etter vågen. Staden vert i daglegtale ofte kalla *Varden* (*varen*) etter varden som står på Vardeskjeret like utanfor vågen. 

Truleg har høgda ytst i vågen tidlegare vorte kalla *Rogn* og har gjeve namn til vågen. *Rong* kan tyde «krum» eller «langstrekt høgd». 

Dei første folka som busette seg i Rognsvågen kom hit rundt 1810 med to familiar. I 1830-åra kom nye folk til garden og det er framleis ætt etter desse busette her i dag. Før denne tid har jorda truleg høyrt til Kopper og Eide. 

## Kjelder
* 

## Fotnotar
Språkrørsledagen

**Språkrørsledagen** (bengali ভাষা আন্দোলন দিবস, *bhasha andolon dibosh*), også kalla språkmartyrdagen eller berre martyrdagen, er ein bangladeshisk nasjonaldag den 21. februar. Dagen er til minne om drapa på fleire fredelege demonstrantar frå den bengalske språkrørsla som fann stad på denne datoen i 1952.

## Bakgrunn
I 1948, året etter at Pakistan blei oppretta, blei mindretalsspråket urdu erklært som einaste offisielle språket i landet. Dette fekk stor motstand i det folkerike bengalitalande Aust-Pakistan, og den bengalske språkrørsla voks fram.

Dei pakistanske styresmaktene erklærte alle former for møte ulovlege. I motstand mot dette skipa studentar i Dhaka ein demonstrasjon den 21. februar 1952. Politiet prøvde å stoppa dei med tåregass og arrestasjonar. Då demonstrantar omringa den austbengalske lovgjevande forsamlinga opna politiet eld og skaut fleire av dei. Hendingane førte til sterke reaksjonar frå bengalarane. Butikkar, arbeidsplassar og offentleg transport gjekk med ein gong inn i ein storstreik. Neste dagen samla over 30 000 seg ved Universitetet i Dhaka. 

Året etter blei den 21. februar, kjend som «martyrdagen» minna med ein ny storstreik, og folk over heile provinsen hadde svarte merke i støtte for dei drepne. Til eit folkemøte i Dhaka kom det 100&nbsp;000. I 1954 fekk bengali status som offisielt språk i Pakistan. Motsetnadane mellom aust og vest skulle likevel føre til ein blodig lausrivingskrig i 1971.

## Markering
Dagen blir markert årleg i Bangladesh og til ein viss grad i indiske Vest-Bengal. 

I 1999, etter ei oppfordring frå Bangladesh, erklærte UNESCO den 21. februar som internasjonal morsmålsdag.

## Kjelder

* *Denne artikkelen bygger på «[[:en:Language Movement Day|Language Movement Day]]» frå , og «[[:en:Bengali Language Movement|Bengali Language Movement]]» frå  den 21. februar 2009.*
Alminneleg fleirtal

**Alminneleg fleirtal**, eller **absolutt fleirtal**,  i ei avrøysting vert ofte forstått som meir enn halvparten av dei avgjevne røystene, blanke røyster medrekna.

Avrøystingar i kommunestyre vert til vanleg avgjort ved alminneleg fleirtal.  I Stortinget vert vanlege saker, som  lov- og budsjettvedtak, avgjorte ved alminneleg fleirtal; her er det eit tilleggskrav om at minst halvparten av representantane må vere til stades ved avrøystinga.

## Sjå òg
*Kvalifisert fleirtal
*Simpelt fleirtal

## Kjelder
*KS: folkevalgt.no
*Stortinget: Ordliste
Kvalifisert fleirtal

**Kvalifisert fleirtal** i ei avrøysting er ein så stor del av røystene som avrøystingsreglementet krev, ofte 2/3 eller ¾ fleirtal.

Til dømes kan ein organisasjon har vedtekter som krev to tredels fleirtal dersom vedtektene skal endrast.

For å endre Grunnlova, vert det kravd at to tredjedelar av representantane er til stades, dessutan må to tredelar av røystene støtte framlegget. For å tillate overnasjonal styring på sakleg avgrensa område, krevst det i avrøystinga støtte frå minst tre fjerdedelar av det avgjevne røystene.

## Sjå òg
* Alminneleg fleirtal
* Simpelt fleirtal

## Kjelder

* KS: folkevalgt.no
* Stortinget: Ordliste
Fleirtal

**Fleirtal** kan vise til
* Eit omgrep i grammatikken, sjå pluralis
* Ein majoritet ved avrøystingar, sjå
** Kvalifisert fleirtal
** Alminneleg fleirtal
** Simpelt fleirtal
Simpelt fleirtal

**Simpelt fleirtal**, eller **relativt fleirtal**, har det framlegget som har fått flest røyster i ei avrøysting, men ikkje nødvendigvis meir enn halvparten av røystene.

I kommunestyre kan tilsetjingar og personval verte avgjorte ved simpelt fleirtal i ein annan valomgang, om ingen av kandidatane får alminneleg fleirtal i første valomgang.

I Stortinget nyttast relativt fleirtal ved oppteljing av skriftlege røyster ved personval, unntatt ved val av presidentar og sekretærar, som vert gjort ved alminneleg fleirtal.

## Sjå òg
* Kvalifisert fleirtal
* Alminneleg fleirtal

## Kjelder
* KS: folkevalgt.no
* Stortinget: Ordliste
Opphaugen

**Opphaugen** er ein gard på Fedje som høyrer til Nedrelandet. Nedrelandet omfattar den nedre delen av matrikkelgarden nr. 168, altså alle bruka utanom Kopper og Husa. I motsetnad til desse to vart Opphaugen og dei andre bruka på Nedrelandet kalla plassar i skriftlege kjelder. Desse var både mindre og hadde dårlegare jord enn Kopper og Husa. 

Opphaugen ligg på ei høgd, som namnet viser til, mellom Kopper og Tangane. I tidlege kjelder vart Opphaugen, samt Uthaugen, berre kalla Haugen. Dette gjorde det vanskeleg å skilje dei frå kvarandre, men ein veit at det er snakk om to forskjellige gardar ved at dei aldri er ført opp etter kvarandre i skattelistene. I daglegtalen vert Opphaugen oftast omtalt som «i Haugen», medan Uthaugen berre vert kalla «Haugen», dette stemmer òg med brukarnamna i dei gamle kjeldene. Uttalen av namnet er «høyen». Garden er første gong nemnt i skriftlege kjelder i 1563. 

## Kjelder
*
Ski-VM 2011

**Verdsmeisterskapen på ski i nordiske greiner 2011**, den 48. i rekka, vart arrangert i tidsrommet 23. februar til 6. mars 2001 i Oslo. Alle øvingane vart avvikla i Holmenkollen, det norske nasjonanlegget for nordiske greiner. Anlegget omfatta den delvis nybygde Holmenkollbakken (K120), den nybygde Midtstubakken (K95) og langrennsstadion.
 
Dei offisielle premieseremoniane vart haldne på kveldstid på Universitetsplassen i Oslo.

Noreg vart beste nasjon i dette VM med i alt 20 medaljar; 8 gull, 6 sølv og 6 bronse.

## Langrenn menn
### Sprint
 
**Dato:** 24. februar 2011

### 15 km klassisk stil



**Dato:** 1. mars 2011

### 30 km duathlon



**Dato:** 27. februar 2011

### 50 km fellesstart, fristil



**Dato:** 6. mars 2011

### Sprintstafett



**Dato:** 2. mars 2011

### 4 × 10 km stafett



**Dato:** 4. mars 2011

## Langrenn kvinner
### Sprint



**Dato:** 24. februar 2011

### 10 km klassisk stil



**Dato:** 28. februar 2011

### 15 km duathlon



**Dato:** 26. februar 2011

### 30 km fellesstart, fristil



**Dato:** 5. mars 2011

### Sprintstafett



**Dato:** 2. mars 2011

### 4 × 5 km stafett



**Dato:** 3. mars 2011

## Kombinert
### Normalbakke & 10 km



**Dato:** 26. februar 2011

### Storbakke & 10 km



**Dato:** 2. mars 2011

### Lagtevling (normalbakke & 4×5 km)



**Dato:** 28. februar 2011

### Lagtevling (storbakke & 4×5 km)



**Dato:** 4. mars 2011

## Skihopping menn

### Normalbakken



**Dato:** 26. februar 2011

### Storbakken



**Dato:** 3. mars 2011

### Lagtevling, normalbakken



**Dato:** 27. februar 2011

### Lagtevling, storbakken



**Dato:** 5. mars 2011

## Skihopping kvinner
### Normalbakke



**Dato:** 25. februar 2011

## Medaljeoversyn

:  
### Land
Etter 21 av 21 øvingar:

#### Langrenn
12 av 12 øvingar

#### Skihopp
5 av 5 øvingar

#### Kombinert
4 av 4 øvingar

### Beste utøvarar
21 av 21 øvingar

Totalt 73 utøvarar tok medaljar i Ski-VM 2011.

;Forklaringer
* 1 = Utøvaren tok medalje i lagtevling.
* 2 = Utøvaren tok ein av medaljene sine i ei lagtevling.
* 3 = Utøvaren tok to av medaljene sine i lagtevlingar.

## Troppen til Noreg

## Deltakarland
49 land tevla under Ski-VM i nordiske greiner 2011. Algerie, Luxemburg og Peru var påmeldte, men trekte seg frå tevlinga. Utøvartalet står i parentes.

*  (1)
*  (2)
*  (7)
*  (10) 
*  (1)
*  (7)
*  (7)
*  (15) 
*  (8)
*  (26) 
*  (31)
*  (25)
*  (4)
*  (10)
*  (5)
*  (5)
*  (1) 
*  (32)
*  (24)
*  (26)
*  (1)
*  (4)
*  (5)
*  (4)
*  (20)
*  (4)
*  (5)
*  (1)
*  (2)
*  (4)
*  (33)
*  (17)
*  (6) 
*  (32)
*  (10)
*  (20)
*  (6)
*  (10)
*  (28)
*  (24)
*  (8)
*  (25)
*  (6)
*  (29)
*  (15)
*  (14)
*  (26)
*  (2) 
*  (28)

## Kjelder

* *Denne artikkelen bygger på «[[:de:Nordische Skiweltmeisterschaft 2011|Nordische Skiweltmeisterschaft 2011]]» frå , den 20. februar 2013.*


**Delar av denne artikkelen bygger på «[[:no:13. mars 2011|13. mars 2011]]» frå ,  den 8. juli 2025.*  

## Bakgrunnsstoff
* Offisiell nettstaden for meisterskapen
Eide på Fedje

**Eide** er ein gard på Fedje som høyrer til Nedrelandet. Nedrelandet omfattar den nedre delen av matrikkelgarden nr. 168, altså alle bruka utanom Kopper og Husa. I motsetnad til desse to vart Eide og dei andre bruka på Nedrelandet kalla plassar i skriftlege kjelder. Desse var både mindre og hadde dårlegare jord enn Kopper og Husa. 

Som namnet viser til så ligg garden på eit eid eller ei landtunge mellom to vågar og mellom gardane Uthaugen og Muren. Garden vart første gong nemnd i skriftlege kjelder i 1590. Uttalen av namnet er «eie» i daglegtalen. 

## Kjelder
*
Blåstokken

**Blåstokken** var ein gard på Fedje som høyrte til Nedrelandet. Nedrelandet omfattar den nedre delen av matrikkelgarden nr. 168, altså alle bruka utanom Kopper og Husa. I motsetnad til desse to vart Blåstokken og dei andre bruka på Nedrelandet kalla plassar i skriftlege kjelder. Desse var både mindre og hadde dårlegare jord enn Kopper og Husa. 

Garden var av dei eldste på Fedje og vart første gong nemnd i 1522. Garden låg ved Kyrkjevågen på ein del av området som høyrer til Brotet i dag. I 1777 vart garden delt mellom brukarane på Brotet og Grenda. 

Namnet kan kome av ei høgd, ein stakk.

## Kjelder
* 

### Fotnotar
Beyoncé Knowles

**Beyoncé Giselle Knowles** () er ein  R&B- og popsongar frå USA. Ho er også komponist, plateprodusent, skodespelar, dansar og motedesignar. Knowles blei først kjent som medlem av Destiny's Child, men er seinare blitt stjerne som soloartist, ofte kalla berre med førenamnet **Beyoncé** (engelsk uttale /biˈjɒn.seɪ/).

## Utgjevingar
* 2003 - *Dangerously in Love* («Work It Out», «'03 Bonnie & Clyde», «Crazy in Love», «Baby Boy», «Me, Myself and I», «Naughty Girl»)
* 2004 - *Live at Wembley*
* 2003/2004 - *Dangerously in Love World Tour*
* 2004 - *Verizon Ladies First Tour* (med Alicia Keys og Missy Elliott)
* 2006 - *B'Day* / *B'Day Deluxe Edition* («Check on It», «Déjà Vu», «Ring the Alarm», «Upgrade U», «Irreplaceable», «Listen», «Beautiful Liar», «Get Me Bodied»)
* 2007 - *B'Day Anthology Video Album*
* 2007 - *Irreemplazable* («Irreemplazable», «Get Me Bodied (Timbaland Remix)»)
* 2007 - *The Beyoncé Experience Live*

* 2007 - *The Beyoncé Experience*

### 2008/2009
* 2008 - *I Am... Sasha Fierce* / *I Am... Sasha Fierce Deluxe Edition* («If I Were a Boy», «Single Ladies (Put a Ring on It)», «Halo», «Diva», «Ego», «Sweet Dreams»)
* 2009 - *Above and Beyoncé - Video Collection & Dance Mixes*
* 2009 - *I Am... Sasha Fierce Platinum Edition*

* 2009 - *I Am... Tour*

## Filmografi
* 2001 *Carmen: A Hip Hopera*, «Carmen»
* 2002 *Austin Powers in Goldmember*, «Foxxy Cleopatra»
* 2003 *The Fighting Temptations*, «Lilly»
* 2004 *Jay Z - Fade to Black* (orig. *Fade to Black*)
* 2006 *Dreamgirls*, «Deena Jones»
* 2006 *The Pink Panther*, «Xania»
* 2008 *Cadillac Records*, «Etta James»
* 2009 *Obsessed*, «Beth Charles»

## Bakgrunnsstoff
* Beyoncé Online
Brotet på Fedje

**Brotet** er ein gard på Fedje som høyrer til Nedrelandet. Nedrelandet omfattar den nedre delen av matrikkelgarden nr. 168, altså alle bruka utanom Kopper og Husa. I motsetnad til desse to vart Brotet og dei andre bruka på Nedrelandet kalla plassar i skriftlege kjelder. Desse var både mindre og hadde dårlegare jord enn Kopper og Husa. 

I tidlege kjelder vart garden kalla *Sturen* og han vart første gong nemnd i 1640. Namnet Sturen kjem av *stoð* og tyder «stolpe» eller «høgd». Namnet har same opphav som nabogarden Stuberg, og kan derfor ha vorte skild ut frå denne. Namnet Brotet vart første gong nemnd i 1746, men dei to namna vart nytta om ein annan dei neste hundre åra. Namnet Brotet kjem truleg av det gammalnorske «brot», som tyder brink eller bratt helling.

## Kjelder
* 

### Kjelder i tekst
Grenda på Fedje

**Grenda** er ein gard på Fedje som høyrer til Nedrelandet. Nedrelandet omfattar den nedre delen av matrikkelgarden nr. 168, altså alle bruka utanom Kopper og Husa. I motsetnad til desse to vart Grenda og dei andre bruka på Nedrelandet kalla plassar i skriftlege kjelder. Desse var både mindre og hadde dårlegare jord enn Kopper og Husa. 

Grenda ligg mellom Muren, Stuberg, Opphaugen og Kopper. Garden vart nemnd første gong i 1620, og det kan sjå ut til at Grenda vart skild ut frå Muren. Uttalen av namnet er «grennæ». 

## Kjelder
*
Husa på Fedje

**Husa** er ein gard på Fedje og i lag med Kopper dei eldste og største gardane her. Husa er både størst og truleg eldst, og dekkjer området mellom Husavatnet og Husavågen, som begge er kalla opp etter garden. 

Namnet Husa tyder på at det var her den første busetnaden på Fedje oppstod, altså at det var her dei første husa vart bygd. Tidlegare har «Huse» vore ein vanleg skrivemåte, men skrivemåten Husa samsvarar med uttalen og har vorte nytta frå 1865 og framover. 

Husa er først gong nemnd i skriftlege kjelder i 1405, i eit *«breff om Huss i Fediom»*. I dette brevet går det fram at Munkeliv kloster, som tidlegare eigar overlet husa sine til Arne Andersson og Ingeborg Einarsdotter. Dette er òg dei første namngjevne innbyggjarane ein kjenner til på Fedje. 

I 1962 fekk Fedje kommune skøyte på ei av tomtene. Vasstårnet til vassverket på Fedje vart bygd her i 1961. Vassverket fekk ei anna tomt i 1969 der Det kommunale vassverket vart bygd i 1971. På ei anna tomt vart det i 1983 bygd ein kommunal legebustad med hybelhusvære

## Kjelder
* 

## Fotnotar
Stuberg

**Stuberg** er ein gard på Fedje som høyrer til Nedrelandet. Nedrelandet omfattar den nedre delen av matrikkelgarden nr. 168, altså alle bruka utanom Kopper og Husa. I motsetnad til desse to vart Stuberg og dei andre bruka på Nedrelandet kalla plassar i skriftlege kjelder. Desse var både mindre og hadde dårlegare jord enn Kopper og Husa. 

Den første delen av namnet kjem av det gammalnorske «stoð». Dette tyder stolpe eller støtte, og kan vere knytt til det bratte berget der Stuberg ligg. Stuberg er ein av dei eldste gardane på Fedje og vart først nemnd i 1522. 

Garden ligg sentralt ved hovudhamna mellom Muren, Grenda og Vika. I 1970 fekk Statens vegvesen ei tomt på garden og det vart bygd ferjekai for bilferja MF «Fedje». Sambandet var til Rossneset i Radøy og Hoplandssjøen i Austrheim fram til 1990, då det vart bygd nytt ferjeleie på Sævrøyna i Austrheim.

## Kjelder
* 

### Fotnotar
Rock and Roll Hall of Fame

**Rock and Roll Hall of Fame and Museum** er eit æresgalleri og museum i Cleveland i Ohio, tileigna kjende og innverknadsrike utøvarar av rock and roll.

Sidan 1986 har eit lite tal personar blitt innsett i æresgalleriet i ein årleg seremoni i New York. Den første gruppa medlemmer, som blei innsett den 23. januar, inkluderte Chuck Berry, James Brown, Ray Charles, Fats Domino, The Everly Brothers, Buddy Holly, Jerry Lee Lewis og Elvis Presley.

Musikarar og grupper er no kvalifiserte til medlemskap 25 år etter første plateutgjeving.

## Kjelder

* *Denne artikkelen bygger på «[[:nb:Rockens æresgalleri|Rockens æresgalleri]]» frå , den 22. februar 2009.* 
 

## Bakgrunnsstoff
* Offisiell nettstad
Pete Best

**Pete Best** () er ein britisk musikar, mest kjend som den opphavlege trommeslagaren i The Beatles.

Etter dei flytta frå India til Liverpool i 1945, starta mor hans, Mona Best, The Casbah Coffee Club i kjellaren i huset til Best i Liverpool. Kafeen vart særs populær og The Beatles (då kjend som The Quarrymen) spelte nokre av dei første konsertane sine her. Best spelte her først med bandet sitt The Black Jacks, og seinare med The Beatles.

Best vart med The Beatles den 12. august 1960, berre dagen før dei reiste til Hamburg for å halde konsertar. Han vart invitert etter at dei hadde sett Best spela med The Blackjacks i The Casbah Club i Liverpool.

Pete Best vart sparka frå gruppa to år seinare, den 16. august 1962, men fekk aldri vite den eksakte årsaka til dette. Det kan ha vore at han ikkje passa inn stilmessig. Han arbeidde seinare som embetsmann i 20 år, før han starta The Pete Best Band. 

## Kjelder

* *Denne artikkelen bygger på «[[:en:Pete Best|Pete Best]]» frå , den 22. februar 2009.*
Brian Epstein

**Brian Samuel Epstein** () var ein britisk musikkentrepenør og manager for The Beatles. Gjennom familieselskapet NEMS (North End Music Stores) var han òg manager for fleire andre artistar som Gerry & The Pacemakers, Billy J. Kramer and the Dakotas, Cilla Black og The Remo Four. 

The Beatles spelte inn ein demo i Decca sine studio, som Epstein betalte for. Seinare overtalte han George Martin om å lytte til opptaka, sidan Decca ikkje var interessert i å signere The Beatles. Epstein fekk så tilbod om kontrakt (etter Martin hadde møtt gruppa) hos EMI-avdelinga Parlophone, sjølv om dei tidlegare hadde fått avslag hos nesten alle andre britiske plateselskap. 

Epstein døydde av ein uheldig narkotikaoverdose i heimen sin i London i august 1967. Epstein har fått æra for suksessen The Beatles oppnådde tidleg i karrieren ved måten han styrte bandet på og hans sans for stil. Paul McCartney sa om Epstein: «Om nokon var den femte Beatle, så var det Brian»

## Kjelder

* *Denne artikkelen bygger på «[[:en:Brian Epstein|Brian Epstein]]» frå , den 22. februar 2009.* 
** * oppgav desse kjeldene: 
** 
*
 

## Bakgrunnsstoff
* Offisiell heimeside
* Epstein-biografi
* Epstein på IMDB
* Fyne Times - Brian Epstein
The Quarrymen

**The Quarrymen** er eit engelsk skiffleband som vart starta i Liverpool mot slutten av 1956 av John Lennon og fleire skulekameratar. Namnet på bandet var inspirert av Quarry Bank High school, som Lennon og andre bandmedlemmer gjekk på. Mor til Lennon, Julia Lennon, lærte Lennon og Eric Griffiths korleis å stemme gitaren på same måte som ein banjo og lærte dei enkle akkordar og songar. 

Etter å ha starta bandet The Blackjacks, foreslo Pete Shotton å endre namnet til The Quarrymen, etter ei linje i skulesongen til Quarry Bank. The Quarrymen spelte på festar, skuledansar, ein kino og på skifflekonkurransar for amatørar før Paul McCartney kom med i bandet. George Harrison kom berre med i bandet fordi McCartney insisterte, sidan Lennon meinte Harrison var altfor ung. Den første innspelinga deira var «That'll Be the Day» (av Buddy Holly) og «In Spite of All the Danger» (av McCartney og Harrison).

Etter at Stuart Sutcliffe kom med i bandet, foreslo han å endre namnet til The Beatles, men dei vart først The Silver Beetles og så The Silver Beats, før dei omsider hamna på The Beatles i 1960. På 40-årsjubileet for det første møtet mellom Lennon og McCartney, kom fem av dei opphavlege bandmedlemmene saman (Griffiths, Shotton, Rod Davis, Len Garry, John Duff Lowe og Colin Hanton) og spelte i lag i Liverpool. Denne utgåva av bandet spelar framleis i lag og har stundom turnear internasjonalt. 

## Kjelder

* *Denne artikkelen bygger på «[[:en:The Quarrymen|The Quarrymen]]» frå , den 22. februar 2009.* 
** * oppgav desse kjeldene: 
* 
* Davies, Hunter *The Quarrymen*, (London: Omnibus Press, 2001)
* Harry, Bill *The Ultimate Beatles Encyclopedia*, (London: Virgin Publications, 1992)
* 
* Shotton, Pete og Shaffner, Nicholas *John Lennon—In My Life*, (New York: Stein og Day, 1983)
* 
* Wheeler, Scott(2005), *Charlie Lennon: Uncle To A Beatle*, (Boulder, Colorado: Outskirts Press, 2005)*
 

## Bakgrunnsstoff
* Original Quarrymen
* The Beatles-tidslinje 
* Konsertliste 
* Catherine E. Doyle: "From Blackjacks to Beatles: How the Fab Four Evolved"
* The Quarrymen sine første innspelingar
* Ken Brown
Around and Around

«**Around and Around**» er ein rockesong skriven av Chuck Berry. Songen vart gjeven ut som B-side til singelen Johnny B. Goode i 1958. 

## Andre utgåver
The Rolling Stones spelte inn ei utgåve av songen på det andre amerikanske albumet deira, *[[12 X 5]]*, i 1964. The Animals spelte òg inn songen i 1964. 

David Bowie spelte inn songen i 1971, produsert av Ken Scott med tittelen «**Round and Round**». Han vart gjeve ut som B-sida til singelen «Drive-In Saturday» i april 1973. Dette er ein av dei sjeldnare innspelingane til Bowie. Han finst på samleplatene *[[Rare av David Bowie|Rare]]* (1983) og*[[Sound + Vision]]*. Ei biletdiskutgåve finst i både RCA *Life Time* og *Fashion Picture Disc Set*. I 2002 vart han gjeven ut på bonusplata som følgde 30-årsjubileumsutgåva til *[[The Rise and Fall of Ziggy Stardust and the Spiders from Mars]]*.

Andre artistar som har spelt songen er the Grateful Dead, som spelte han over 400 gonger på konsertar mellom 1970 og 1994. Han er med på 19 Grateful Dead-album. 

## Kjelder

* *Denne artikkelen bygger på «[[:en:Around and Around|Around and Around]]» frå , den 22. februar 2009.*
Nanker Phelge

**Nanker Phelge** eller **Nanker/Phelge** var eit pseudonym som The Rolling Stones nytta i perioden 1963-1965 for fleire songar som heile gruppa hadde skrive i lag. Medlemmane som Nanker Phelge viser til er då Mick Jagger/Brian Jones/Keith Richards/Charlie Watts/Bill Wyman. 

## Sjå òg
* Jagger/Richards

## Kjelder

* *Denne artikkelen bygger på «[[:en:Nanker Phelge|Nanker Phelge]]» frå , den 22. februar 2009.*
Time Is on My Side

«**Time Is on My Side**» er ein song skriven av Jerry Ragovoy (under pseudonymet Norman Meade). Han vart først spelt inn av jazztrombonisten Kai Winding and his Orchestra i 1963, og spelt inn på nytt med ekstra tekst av Jimmy Norman av både soulsongarinna Irma Thomas og The Rolling Stones i 1964.

Orignalutgåva til Kai Winding kom til etter at han ønskte å gå i ei meir kommersiell og rytmisk retning. Songen vart produsert av Creed Taylor og inneheldt korvokal av Cissy Houston, Dionne Warwick og Dee Dee Warwick. Tidleg i 1964 spelte Irma Thomas inn ein gospel-aktig versjon av songen, som B-side til singelen hennar «Anyone Who Knows What Love Is (Will Understand)». 

## The Rolling Stones-versjonen
The Rolling Stones spelte inn to versjonar av songen i 1964. Den første med orgelintro vart gjeve ut i USA som singel i 1964 og på albumet *[[12 X 5]]*. Den betre nyinnspelinga med gitarintro vart gjeve ut i Storbritannia i januar 1965 på albumet *[[The Rolling Stones No. 2]]*. Det er denne utgåva som er med på alle «Best of»-plater av bandet. Begge Rolling Stones-utgåvene inneheld fleire element frå Irma Thomas-versjonen, som utropa mellom teksten på refrenget, monologen i midten av songen og gitarsoloen oppå monologen. 

Singelen vart den første hitten til The Rolling Stones i USA og nådde sjetteplass på ''Billboard'' Pop Singles Chart. Då dei spelte «Time Is on My Side» på deira første opptreden på *[[The Ed Sullivan Show]]*, var Sullivan sjokkert over framføringa og erklærte at han aldri skulle invitere dei tilbake, men dette gjorde han likevel fleire gonger seinare. 

### Medverkande
* Mick Jaggersolovokal, tamburin
* Keith Richardssologitar,korvokal
* Brian Jonesrytmegitar, korvokal
* Bill Wymanbass, korvokal
* Charlie Wattstrommer
* Ian Stewartorgel

### Salslister

## Andre versjonar
«Time Is on My Side» har sidan vorte spelt av fleire artistar, som Michael Bolton, Cat Power, Hattie Littles, Wilson Pickett, Brian Poole and the Tremeloes, The Pretty Things, Paul Revere and the Raiders, Kim Wilson, Tracy Nelson, Patti Smith og The Moody Blues.

## Kjelder

* *Denne artikkelen bygger på «[[:en:Time Is on My Side|en:Time Is on My Side]]» frå , den 22. februar 2009.* 
** * oppgav desse kjeldene:*
** http://www.cover-vs-original.com/song-20.html
** http://www.bjbear71.com/Winding/Kai-Verve45.html
** http://www.songfacts.com/detail.php?id=417
** http://www.secondhandsongs.com/song/17201.html 
** http://www.jimmynorman.net/src/legends_timeisonmyside.html 
** http://www.granatino.com/sdresource/11wnew.htm 



## Bakgrunnsstoff
* Irma Thomas
It’s All Over Now

«**It’s All Over Now**» er ein song skriven av Bobby Womack og Shirley Womack. Han vart først gjeve ut av The Valentinos med Bobby Womack. Singelen nådde Billboard Hot 100 i juni 1964 og vart verande der i to veker med ein 94. plass som høgaste plassering. The Rolling Stones spelte inn ei utgåve av songen som gjekk til topps på singellista i Storbritannia

## The Rolling Stones-utgåva
The Valentinos-versjonen av songen vart spelt til the Rolling Stones under den første nordamerikanske tureneen deira i juni 1964. Etter bandet høyrte songen spelte dei han sjølv inn ni dagar seinare i Chess Studios i Chicago. Bobby Womack ønskte i starten av the Stones ikkje spelte inn songen, og at dei fekk finne seg sin eigen song. Då dei første honorara kom inn etter salet av the Rolling Stones-singelen sa han at Mick Jagger kunne få kva song han ville. Singelen var den tredje the Stones gav ut i Statane og han nådde 26. plass på singellista og vart seinare gjeven ut på det andre amerikanske albumet deira, *[[12 X 5]]*. Då singelen vart gjeve ut i Storbritannia gjekk songen heilt til topps på singellista, den første førsteplassen dei oppnådde. 

### Medverkande
* Mick Jagger - solovokal, perkusjon
* Keith Richards - sologitar, korvokal
* Brian Jones- rytmegitar, korvokal
* Bill Wyman - bassgitar
* Charlie Watts - trommer

## Andre versjonar
Songen er spelt av fleire andre artistar, som Waylon Jennings, Rod Stewart, Molly Hatchet, Ducks Deluxe, The Sharks, The Grateful Dead, AC/DC, Social Distortion, Arno, Nils Lofgren og Ry Cooder.

## Kjelder

* *Denne artikkelen bygger på «[[:en:It&#39;s All Over Now|It&#39;s All Over Now]]» frå , den 22. februar 2009.*
Under the Boardwalk

«**Under the Boardwalk**» er ein song skriven av Kenny Young og Arthur Resnick og spelt inn av The Drifters i 1964. Singelen nådde fjerdeplass på den amerikanske singellista. 

Songen skulle spelast inn 21. mai 1964, men vokalisten i bandet, Rudy Lewis, døydde uventa av ein heroinoverdose kvelden før. Lewis hadde sunge på alle hittane deira sidan Ben E. King hadde forlate bandet i 1960. I staden for å finne ein ny innspelingsdato, vart den tidlegare vokalisten i Drifters, Johnny Moore, ført tilbake for innspelinga. Innspelinga vart ein suksess og singelen gjekk heilt til fjerdeplass på Billboard Hot 100.

«Under the Boardwalk» har vorte spelt inn fleire gonger sidan, mellom andre av The Beach Boys, The Rolling Stones, John Mellencamp, The Undertones, Bette Midler og Tom Tom Club. 

Songen er rangert på 487. plass på musikkmagasinet *[[Rolling Stone]]*' si liste over dei 500 største songane gjennom tidene. 

## Kjelder

* *Denne artikkelen bygger på «[[:en:Under the Boardwalk|Under the Boardwalk]]» frå , den 22. februar 2009.* 
*** oppgav desse kjeldene:*
Odd Martinsen

**Odd Martinsen** () var ein norsk langrennar og idrettsleiar frå Nittedal. Han var medlem av IL i Bondeungdomslaget i Oslo, og har fire individuelle NM-gull (15 km i 1966 og 1970 og 30 km i 1969 og 1971) og sju stafettgull. Det vart VM-gull i 1966 og OL-gull i 1968, begge i stafett. Individuelt vann han fire medaljar i dei internasjonale meisterskapa frå 1966 til 1970 (to sølv og to bronse). Han er far til langrennaren Bente Skari.

## Karriere
### Langrennaren
Martinsen slo gjennom i 1966, då han vart norgesmeister på 15 km og vann først bronse og deretter var med på laget som vann stafetten (4×10 km) under VM i Oslo. Under OL 1968 i Grenoble vann han sølvmedaljen på 30 km, og var med på laget som tok gull på 4×10 km stafett. Under VM i 1970 vart det to medaljar, sølv og bronse på høvesvis 15 km og 30 km. Martinsen la opp i 1978, etter femten sesongar på toppnivå.

### Medaljar og besteplasseringar i internasjonale meisterskap og renn
* 1966: Bronsemedalje på 15 km og gull på 4×10 km stafett under VM i Oslo.
* 1967: Nr 3 på femmila i Holmenkollen.
* 1968: Sølvmedalje på 30 km, nr 8 på 15 km og gull på 4×10 km stafett under OL i Grenoble. Nr 3 på 15 km i Holmenkollen.
* 1969: Vinnar av 15 km i Holmenkollen.
* 1970: Sølvmedalje på 15 km og bronsemedalje på 30 km under VM i Štrbské pleso.
* 1971: Nr 2 på 15 km i Holmenkollen.
* 1972: Nr 9 på 15 km i Holmenkollen.
* 1973: Nr 6 på 15 km i Holmenkollen.
* 1974: Bronse på 4×10 km stafett VM Falun. Nr 3 på 15 km i Holmenkollen.
* 1975: Nr 5 på 15 km i Falun.
* 1976: Nr 8 på 15 km og sølv på 4×10 km stafett under OL i Innsbruck. Nr 5 på 30 km, Falun.
* 1977: Nr 5 på 30 km Falun og same plassering på 50 km i Holmenkollen.
* 1978: Nr 8 på 50 km i Holmenkollen.

### Medaljar og besteplasseringar i norgesmeisterskap
*Ski-NM 1964: Nr 5 på tremila på Voss
*Ski-NM 1965: Nr 8 på 15 km, Fåberg.
*Ski-NM 1966: Gullmedalje på 15 km, Hernes
*Ski-NM 1967: Nr 9 på tremila, Skorovatn.
*Ski-NM 1968: Bronsemedalje både på 30 km, Bærum og 50 km Hønefoss.
*Ski-NM 1969: Gullmedalje på 30 km, Gjøvik.
*Ski-NM 1970: Gullmedalje på 15 km og bronse på 30 km, Trondheim.
*Ski-NM 1971: Gullmedalje på tremila, Fåberg.
*Ski-NM 1972: Bronsemedalje på 15 km, Tydal.
*Ski-NM 1973: Nr 11 på tremila, Fåberg.
*Ski-NM 1974: Sølvmedalje på 50 km, Sørreisa.
*Ski-NM 1975: Bronsemedalje på 15 km, Heddal.
*Ski-NM 1976: Bronsemedalje på 30 km, Surnadal.
*Ski-NM 1977: Bronsemedalje på 50 km, Vang.
*Ski-NM 1978: Sølvmedalje på 15 km, Konnerud.

Han vart noregsmeister i stafett sju gonger, i 1970, 1972, 1973, 1974, 1975, 1976 og 1978.

### Ymse
Martinsen var ein langrennar med høg toppfart. Både i 1966 og i 1968 sprengde han feltet på startetappen i VM og OL-stafettane, og fekk klengenamnet «Stafett-Martin». Han var klart best på 15 km og 30 km, på 50 km hamna han oftast eit stykke bak dei typiske milslukarane.

Han vart tildelt Holmenkollmedaljen i 1969. I 2014 vart han utnemnd til riddar av 1. klasse av Den Kongelege Norske St. Olavs Ordenen.

Martinsen var formann i langrennskomiteen i FIS i perioden 1986-2002.

## Kjelder

* *Sportsboken*, aktuelle årgangar

## Bakgrunnsstoff
Everybody Needs Somebody to Love

«**Everybody Needs Somebody to Love**» er ein song av Solomon Burke. Songen vart gjeven ut på singel i 1964.

Songen er rangert på 429. plass på lista til musikkmagasinet *[[Rolling Stone]]* over dei 500 beste songane gjennom tidene. 

Dan Aykroyd og John Belushi (The Blues Brothers) spelte songen i filmen *[[filmen The Blues Brothers|The Blues Brothers]]*. Songen var òg på *Definitive Collection*-albumet deira. The Rolling Stones spelte inn songen på albumet *[[The Rolling Stones No. 2]]* i 1965, og Solomon Burke dukka opp på scenen i lag med dei på konsertturneen deira i 2002-2003. Ei innspeling frå denne turneen er med på konsertalbumet *[[Live Licks]]* frå 2004. 

Songen vart òg spelt av The 13th Floor Elevators i 60-åra og Led Zeppelin var kjend for å spele songen på konsertar som ein del av «Whole Lotta Love». Wilson Pickett har òg spelt songen. 

## Kjelder

* *Denne artikkelen bygger på «[[:en:Everybody Needs Somebody to Love|Everybody Needs Somebody to Love]]» frå , den 22. februar 2009.*
Vinger

**Vinger** er ei bygd i Innlandet fylke. Vinger var tidlegare eigen kommune, men vart i 1964 slege i hop med Brandval og Kongsvinger kommunar til Kongsvinger kommune.
Susie Q

«**Susie Q**» er ein song skriven av songar og gitarist Dale Hawkins i 1957. Singelen hans nådde 27. plass på den amerikanske poplista smae året. Han skreiv songen med gitarist James Burton, men då songen kom ut vart Stan Lewis, eigaren av Jewel/Paula Records og Eleanor Broadwater, kona til radioverten Gene Nobles, òg tilskriven som medlåtskrivarar sidan dette gav dei inntekter frå singelsalet.

## Andre utgåver

Mange andre artistar har spelt songen (ofte kalla «Suzie Q», «Suzy Q» eller «Suzi Q»). Den mest kjende utgåva er truleg av Creedence Clearwater Revival på debtualbumet deira frå 1968. Versjonen deira er 8:37 minuttar lang og på singelen vart han delt i to og plassert på begge sider av plata. Gitarriffet som John Fogerty spelar under den andre gitarsoloen er frå Howlin' Wolf sin «Smokestack Lightning».

I 1963 spelte bluesrockgitaristen Lonnie Mack inn ei utgåve av songen, som ein instrumental. Han gav han både ut som singel og på debutalbumet *The Wham of that Memphis Man*.

Gene Vincent spelte songen i 1964 på albumet *Shakin' up A Storm* 

The Rolling Stones gjorde ei utgåve av songen på albumet deira *[[12 X 5]]* i 1964, og på *[[The Rolling Stones No. 2]]* som kom i 1965. 

Andre artistar som har spelt songen er The Everly Brothers, Linda McCartney, Johnny Rivers, Gene Summers og The Velvet Underground.

## Kjelder

* *Denne artikkelen bygger på «[[:en:Susie Q|Susie Q]]» frå , den 22. februar 2009.* 
*** oppgav desse kjeldene:*
Jan Schmid

**Jan Schmid** () er ein sveitsisk-norsk tidlegare kombinertrennar, fødd og oppvoksen i Trondheim. Fram til 2006 representerte han Sveits internasjonalt, foreldra er innvandrarar frå Sveits, deltok sidan for Noreg. Schmid vart verdsmeister i lagtevlinga under Ski-VM 2019. Han er medlem i Sjetne IL.

Schmid vann i tida 2009-19 ein gullmedalje, tre sølvmedaljar og like mange bronsemedaljar i verdmeisterskapane på ski 2009, 2011 og 2019, dessutan ein sølvmedalje i Vinter-OL 2018.

Schmid vart andremann i verdscupen i kombinert 2018. Han vann fem individuelle verdscuprenn og sanka 23 pallplasseringar (5-10-8). Han la opp i 2019.

## Kjelder

**Denne artikkelen bygger på «[[:de:Jan Schmid|Jan Schmid]]» frå ,  den 31. mars 2019.*
Bill Demong

**Bill Demong** () er ein amerikansk kombinertløpar frå New York. Han går på ski frå Atomic, og representerer Lake Placid Ski Club. I 2009 vart han verdsmeister på normaldistanse under VM i Liberec.

## Meritt

**Ski-VM**
* Gull i normaldistanse under Ski-VM 2009
* Sølvmedalje i normaldistanse under Ski-VM 2007
* Bronsemedalje i sprint under Ski-VM 2009

**Verdscupen**
* 6 sigrar
* 5 andreplassar
* 4 tredjeplassar

## Bakgrunnsstoff
*
Anders Södergren

**Anders Södergren** () er ein svensk langrennsløpar. Han representerer Oestersunds SK.

11. mars 2006 vann han sin første siger i verdscupen, då han vann 50 km fristil i Holmenkollen.

## Meritt

**Ski-VM**
* Sølvmedalje i jaktstart under Ski-VM 2009
* Sølvmedalje i 50 km fristil under Ski-VM 2003
* Bronsemedalje i 4x10 km stafett under Ski-VM 2003

**Verdscupen**
* 4 sigrar
* 5 andreplassar
* 9 tredjeplassar
Giorgio Di Centa

**Giorgio di Centa** () er ein italiensk tidlegare langrennsløpar. Han representerte skiklubben C.S. Carabinieri. Den olympiske gullvinnaren Manuela Di Centa er ei eldre syster.

## Merittar
**Olympiske vinterleikar**
* Gull på 50 km fristil under Vinter-OL 2006
* Sølvmedalje i 4x10 km stafett under Vinter-OL 2002

**Ski-VM**
* Sølvmedalje i jaktstart under Ski-VM 2005
* Bronsemedalje i jaktstart under Ski-VM 2009

## Bakgrunnsstoff
*
Simon Ammann

**Simon Ammann** () i Grabs er ein sveitsisk skihoppar. Han representerer skiklubben RG Churfirsten. Ammann er den mestvinnande skihopparen i olympiske leikar med fire individuelle gullmedaljar, to i 2002 og to i 2004. Han vart verdsmeister i storbakken i 2007 og i skiflyging i 2010. I 2009/10-sesongen vann han verdscupen i skihopping.

## Aktiv
Ammann debuterte i verdscupen som 16-åring i sesongen 1997/98. Han kvalifiserte seg til OL 1998 i Nagano, men hevda seg ikkje. Han kom sterkt tilbake i 2002, der han vann begge dei individuelle OL-renna. Heile åtte år etter, under Vancouver 2010, gjentok Ammann bragda og vann renna i begge hoppbakkane. Same sesongen vart han også verdsmeister i skiflyging.

### Merittar
**Olympiske vinterleikar**
* Gull i stor bakke under Vinter-OL 2002
* Gull i normalbakke under Vinter-OL 2002
* Gull i normalbakke under Vinter-OL 2010
* Gull i storbakke under Vinter-OL 2010

**Ski-VM**
* Gull i stor bakke under Ski-VM 2007
* Sølv i normalbakke under Ski-VM 2007
* Bronse i normalbakke under Ski-VM 2009
* Bronse i normalbakke under Ski-VM 2011

**Verdscupen**
* Vinnar av verdscupen 2009/10
* 20 rennsigrar. I alt har han 68 gongar stått på sigerspallen (20-27-21)

I 2007 vart Simon Ammann tildelt Holmenkollmedaljen.

## Kjelder
* 
*
The Rolling Stones No. 2

***The Rolling Stones No. 2*** er det andre britiske albumet til The Rolling Stones. Albumet er frå 1965 og som debutalbumet året før inneheld *The Rolling Stones No. 2* stort sett coverversjonar av R&B-songar, i tillegg til tre songar av låtskrivarduoen Jagger/Richards.

Plateomslaget var det same som for *[[12 X 5]]*, det andre amerikanske albumet til the Stones, som kom i oktober 1964, og dei fleste songane på *The Rolling Stones No. 2* vart gjevne ut på det komande amerikanske albumet *[[The Rolling Stones, Now!]]*. Andrew Loog Oldham var produsent på albumet, som vart innspelt no og då i Storbritannia og USA i løpet av 1964. 

Albumet vart ein stor hit i Storbritannia då det kom ut. Det låg 10 veker på førsteplass tidleg i 1965 og vart eit av dei bestseljande albuma i heimlandet dette året. 

## Innhald

## Medverkande
**The Rolling Stones**
*Mick Jagger&nbsp;– solovokal , munnspel , tamburin 
*Keith Richards&nbsp;– elektrisk gitar , korvokal , akustisk gitar 
*Brian Jones&nbsp;– elektrisk gitar , perkusjon , korvokal 
*Bill Wyman&nbsp;– bassgitar , korvokal 
*Charlie Watts&nbsp;– trommer 

**Andre medverkande**
*Jack Nitzsche&nbsp;– piano 
*Ian Stewart&nbsp;– piano , orgel 

## Salslister

## Kjelder

**Denne artikkelen bygger på «[[:en:The Rolling Stones No. 2|The Rolling Stones No. 2]]» frå ,  den 25. mars 2018.* 
*** oppgav desse kjeldene:*


## Bakgrunnsstoff
*
Fjell i Kosovo

Dette er ei liste over **fjell i Kosovo**. Det meste av Kosovo er dekt av mellomstore og høge fjell, og dei aller fleste høyrer til Dei dinariske Alpane. Kosovosletta ligg om lag 550 meter over havet, og sletta Metohija ligg i snitt 450 meter over havet. Dei dinariske Alpane i aust og Šarfjella i sør inneheld dei høgaste toppane i Kosovo med fleire toppar på over 2000 meter. Det einaste fjellet i nord som er høgare enn 2000 meter er Kopaonik på 2017 moh.

Fjella skapar somme stader uvanlege landskap som Rugovakløfta og Kačanikkløfta. Fjella er dekte av fjellvatn og bresjøar.

## Høgaste fjell i Kosovo
Lista inneheld fjelltoppar i Kosovo på over 2000 meter over havet.

## Merknadar

## Kjelder


* *Denne artikkelen bygger på «[[:en:|en:]]» frå , den 23. februar 2009.* 
** * oppgav desse kjeldene:*
** http://solair.eunet.rs/~s.ilic/planine.txt . Adopted with author's permission. Used for coordinates only.
** Greater Geographical Atlas of Yugoslavia, University Press "Liber", Zagreb, 1987.
** USAID/BHR/OFDA "Humanitarian Response Planning Map: Kosovo 1998", Scale 1:225.000, 18. november 1998, 2. utg.
Berim

**Berim** er eit fjell i Kosovo og ein del av Mokna. Fjellet har ei høgd på 1731 meter over havet og ligg på Bjeshkët e Thata. Fjellet høyrer til kommunen Zubin Potok. Frå toppen kan ein sjå delar av Gazivodasjøen.

## Kjelder

* *Denne artikkelen bygger på «[[:en:Berim|Berim]]» frå , den 23. februar 2009.*
Store Vraca

**Store Vraca** (albansk *Vraca e Madhe*; makedonsk Голема Враца, *Golem Vraca*) er eit fjell sør i Šarfjella i Kosovo og Nord-Makedonia. Det er 2629 meter over havet. Vraca er av dei lettare fjella i Šarfjella å nå toppen på. Elva Radika spring ut frå den kosovoiske sida av fjellet.

## Kjelder

* *Denne artikkelen bygger på «[[:en:Big Vraca|Big Vraca]]» frå , den 23. februar 2009.*
Crni Kamen

**Crni Kamen** (serbisk og makedonsk Црни Камен, albansk *Guri i Zi*) er ein fjelltopp i Šarfjella i Kosovo og Republikken Makedonia. Crni Kamen er 2536 meter over havet på det høgaste. Skistaden Brezovica ligg nær toppen.

## Kjelder

* *Denne artikkelen bygger på «[[:en:Black Peak, Šar Mountains|Black Peak, Šar Mountains]]» frå , den 23. februar 2009.*
Guri i Zi

**Guri i Zi** kan vere:

*Guri i Zi i Shkodër, kommunaleining i kommunen Shkodër i regionen Shkodër i Albania
*Guri i Zi, det albanske namnet på fjellet Crni Kamen
Dečanifjellet

**Dečani** (albansk *Mali i Deçanit*) er eit fjell vest i Kosovo i Prokletijefjella med ei høgd på 2200 meter over havet. Fjellet og landsbyen Dečani som ligg i nærleiken har same namn. Dečanifjellet og det nærliggande Đeravica er synleg frå Radoniqsjøen.

## Kjelder

* *Denne artikkelen bygger på «[[:en:Dečani Mountain|Dečani Mountain]]» frå , den 23. februar 2009.*
Šatorica

**Šatorica** (albansk *Shatoricë*; serbisk Шаторица) er ein fjelltopp sør i Kopaonikfjella i det nordlege Kosovo. Med ei høgd på 1750 meter over havet er fjelltoppen den tredje høgaste i den kosoviske delen av fjella. Lab spring ut nær fjelltoppen.

## Kjelder

**Denne artikkelen bygger på «[[:en:Šatorica|Šatorica]]» frå ,  den 23. februar 2009.* 
*** oppgav desse kjeldene:*
***
Soltveit

**Soltveit** , uttala *[sålltveit]* eller *[sølltveit]*, er ei grend på Radøy. Den opphavlege matrikkelgarden er delt i mange bruk, i nyare tid er det og fradelt mange bustadtomter.

Staden vart busett alt i den eldre steinalderen, og garden namnet tyder på at garden vart rydda i vikingtida, kanskje av ein bonde som het Solve. Etter reformasjonen høyrde garden til biskopen i Bergen, og ut på 1700-talet var garden delt i sju bruk. I nyare tid er garden kraftig oppdelt, og under andre verdskrigen var det 30 bruk i drift på Soltveit. Fram mot vår tid er dei fleste av desse bruka lagde ned som eigne driftseiningar, sjølv om jorda framleis vert driven av nabobruk.

## Kjelder
* 
* Soltveit i Oluf Rygh: * [[Norske Gaardnavne]] *
Gemitaš

**Gemitaš** er eit fjell i Kosovo som ligg i Šarfjella. Det har ei høgd på 2183 meter over havet. Det ligg mange vatn rundt fjellet og nær fjellet ligg landsbyen Restelicë.
Goleš

**Goleš** er eit fjell sentralt i Kosovo med ei høgd på 1019 meter over havet. Det ligg nær byen Kosovo Polje og Pristina internasjonale flyplass. Ei grein av elva Drenica spring ut frå fjellet.
Goljak

**Goljak** (albansk *Gollak*) er eit fjell aust i Kosovo, på grensa mellom regionane Lab i vest og Sentral-Serbia i aust. Byane Pristina og Gnjilane ligg i fjella.
Dzini Beg

**Dzini Beg** (makedonsk Џини Бег) er ein fjelltopp i Šarfjella på grensa mellom Kosovo og Nord-Makedonia. Dzini Beg har ei høgd på 2610 meter over havet og er dekt av kort gras. Lengst sør på Dzini Beg i Kosovo ligg den store Dinivodnosjøen som er sirkelforma og 80 cm djup. 

## Kjelder

* *Denne artikkelen bygger på «[[:en:Dzini Beg|Dzini Beg]]» frå , den 23. februar 2009.*
Kalabak

**Kalabak** er eit fjell i Šarfjella på grensa mellom Albania og Kosovo. Kalabak har ei høgd på 2174 meter over havet. og ligg heilt sør i Kosovo. Kalabak og området rundt er trelaust og vert nytta til sauegjeting.
Kobilica

**Kobilica** (albansk *Kobilica* eller *Kobilicë*; makedonsk Кобилица) er eit fjell i Kosovo og Nord-Makedonia. Det ligg i Šarfjella og er 2528 meter over havet. Ein kan sjå fjellet frå den kosoviske byen Prizren. 

## Galleri

Kobilica.jpg|Kobilica sett frå sørsida.
MountShara.jpg|Kobilica, Treskavec og Vrtop (venstre til høgre)
Koznik

**Koznik** er eit lite fjell i Kosovo. Det ligg i Metohijadalen og er 1005 meter høgt, som er forholdsvis lågt samanlikna med dei mange høge fjella i Kosovo. Kvite Drin renn vest for Koznik, medan elva Mirusha renn nord for fjellet.
Kurkulica

**Kurkulica** er eit fjell i Kosovo. Det har ei høgd på 1549 meter over havet og er ein av dei høgaste toppane på Nerodimka. Kurkulica er på alle sider dekt av tett skog, bortsett frå toppen.
Maja Gusanit

**Maja Gusanit** (albansk *Maja Gusanit*, serbisk Гусан, *Gusan*) er eit fjell i Albania og Kosovo. Med ei høgd på 2539 meter over havet, er fjellet det høgaste på grensa mellom dei to. Fjellet er ein del av Prokletije. Det er knytt til Đeravica nokre få kilometer mot sør i Kosovo via ein rygg.
Jezerski

**Jezerski** (albansk *Jezercë*; makedonsk Језерски, *Jezerski*) er eit fjell sør i Kosovo og nord i Nord-Makedonia. Jezerski har ei høgd på 2471 meter over havet og er ein fjelltopp i Šarfjella.

## Kjelder

* *Denne artikkelen bygger på «[[:en:Jezerski|Jezerski]]» frå , den 23. februar 2009.*
Nordanger

**Nordanger**, uttala *[norång]*, er ein gard på Radøy. Den opphavlege matrikkelgarden er delt i fleire bruk, i nyare tid er det òg fradelt nokre tomter for bustadhus.

Namnet *nor-ang* tyder 'samanknipen fjord'. Staden vart busett i steinalderen, og garden vart truleg rydda i folkevandringstida. Før reformasjonen var noko av garden i bondeeige, noko høyrde til biskopen i Bergen, etter reformasjonen vart alt krongods. På 1600-talet var garden delt i åtte bruk. 

## Kjelder
* 
* Nordanger i Oluf Rygh: * [[Norske Gaardnavne]] *
Maja e Zezë

**Maja e Zezë** (albansk; makedonsk Црн Врв, *Crn Vrv*) er eit fjell i Kosovo og Nord-Makedonia. Det er ein del av Šarfjella og er 2585 meter over havet. Aust for fjellet ligg Peskovi (2651 moh.) og i vest Kobilica (2528 moh.).
Ošlak

**Ošlak** er eit fjell sør i Kosovo. Det har ei høgd på 2212 meter over havet. Ošlak har bratte sider og er på austsida knytt til Šarfjella og vestsida er knytt til Mali i Jezercit.
Pašallore

**Pašallore** er eit fjell sør i Kosovo med ei høgd på 2092 meter over havet. Pašallore er ein del av Mali i Jezercit og ligg nær fjellet Ošlak og byen Prizren.
Piribeg

**Piribeg** (albansk Piribeg; makedonsk Пирибег) er eit fjell på grensa mellom Kosovo og Nord-Makedonia. Piribeg er 2524 meter over havet og er ein fjelltopp i dei austlege Šarfjella. I fjellsida på Piribeg ligg eit av dei største skisentera i Kosovo, Brezovica. På toppen står ei stor mast som fører folk med heis opp til toppen. 

## Kjelder

* *Denne artikkelen bygger på «[[:en:Piribeg|Piribeg]]» frå , den 23. februar 2009.*
Skopska Crna Gora

**Skopska Crna Gora** (makedonsk Скопска Црна Гора, albansk *Mali I Zi*) ofte berre kalla **Crna Gora**, er eit fjell på grensa mellom Kosovo og Nord-Makedonia, mellom byane Skopje og Kačanik.
Malo Vraca

**Malo Vraca** (albansk *Vraca e Vogël*; makedonsk Мало Враца, *Vesle Vraca*) er eit fjell i Šarfjella på grensa mellom Kosovo og Nord-Makedonia. Vesle Vraca er ein av dei sørlegaste fjelltoppane i Šarfjella. Det har ei høgd på 2582 meter over havet. Fjellet ligg nær det større Store Vraca på 2629 meter over havet.